CELEX: C2007/269/22
Language: mt
Date: 2007-11-10 00:00:00
Title: Kawża C-74/06: Sentenza tal-Qorti tal-Ġustizzja (Ir-Raba' Awla) ta' l- 20 ta' Settembru 2007 — Il-Kummissjoni tal-Komunitajiet Ewropej vs Ir-Repubblika Ellenika (Nuqqas ta' Stat li jwettaq obbligu — Artikolu 90 KE — Taxxa għar-reġistrazzjoni tal-vetturi użati importati — Stabbiliment tal-valur taxxabbli — Deprezzament tal-vetturi bbażat biss fuq kemm għandhom żmien — Tagħrif tal-kriterji ta' kalkolu — Possibbiltà li tiġi kkontestata l-applikazzjoni tal-metodu tal-kalkolu b'rata fissa)

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/11
            
         Sentenza tal-Qorti tal-Ġustizzja (Ir-Raba' Awla) ta' l-20 ta' Settembru 2007 — Il-Kummissjoni tal-Komunitajiet Ewropej vs Ir-Repubblika Ellenika
   (Kawża C-74/06) (1)
   
   (Nuqqas ta' Stat li jwettaq obbligu - Artikolu 90 KE - Taxxa għar-reġistrazzjoni tal-vetturi użati importati - Stabbiliment tal-valur taxxabbli - Deprezzament tal-vetturi bbażat biss fuq kemm għandhom żmien - Tagħrif tal-kriterji ta' kalkolu - Possibbiltà li tiġi kkontestata l-applikazzjoni tal-metodu tal-kalkolu b'rata fissa)
   (2007/C 269/22)
   Lingwa tal-kawża:il-Grieg
   Partijiet
   
      Rikorrenti: Il-Kummissjoni tal-Komunitajiet Ewropej [rappreżentant: D. Triantafyllou, aġent]
   
      Konvenuta: Ir-Repubblika Ellenika [rappreżentanti: P. Mylonopoulos u K. Boskovits, aġenti]
   Suġġett
   Nuqqas ta' Stat li jwettaq obbligu — Ksur ta' l-Artikolu 90 KE — Tassazzjoni diskriminatorja fuq vetturi bil-mutur użati importati
   Dispożittiv
   
               1)
            
            
               Meta applikat, sabiex tistabbilixxi l-valur taxxabbli tal-vetturi użati importati minn Stat Membru ieħor fit-territorju Elleniku sabiex tiġi stabbilita t-taxxa ta' reġistrazzjoni, kriterju wieħed ta' deprezzament ibbażat fuq kemm għandhom żmien il-vetturi u li japplika tnaqqis ta' valur ta' 7 % għall-vetturi ta' sitta sa tnax-il-xahar jew ta' 14 % għall-vetturi ta' sena, li ma jiggarantix li t-taxxa dovuta ma taqbiżx, anki jekk biss f'ċerti każijiet, l-ammont tat-taxxa residwa inkluż fil-valur tal-vetturi użati simili diġà rreġistrati fit-territorju nazzjonali, ir-Repubblika Ellenika naqset milli twettaq l-obbligi tagħha skond l-Artikolu 90 KE.
            
         
               2)
            
            
               Il-bqija tar-rikors huwa miċħud.
            
         
               3)
            
            
               Ir-Repubblika Ellenika u l-Kummissjoni tal-Komunitajiet Ewropej għandhom ibatu l-ispejjeż rispettivi tagħhom.
            
         
      (1)  ĠU C 108, 6.5.2006.